**Школаже аян – чорук.**

Хоорай чоогу бичии борбак арыгжыгашка кымыскаяк, ээремчик, доос – кара , шартылаа – бо дөрт эжешкилер кара чажындан тура бот – боттарынга дузалыжып, эп – найыралдыг чурттап өзүп келгеннер. Олар чайын эштип, балыктап, кат – чимис чыып чип, а кыжын боттарынын бажыӊнарынга чыып, үүжелеп алганы аъш –чемин чип дыштанып кыштаарлар турган.

Үелер –даа шуужуп эрткен. Алдын күс –даа дүшкен. Эжешкилернин школаже өөренип кирер уези –даа келген. Олар өөрүшкү – маӊнайлыг, школаже белеткенип, чараш хептерин, сумкаларын алгаш, хоорайныӊ школазынче чорупканнар. Школааже баар орукту оларга, мерген – угааныг , Ховаган угбай айтып тайылбырлаан:

- Кымыскаяк, ээремчик, доос – кара , шартылаа! Силер ам улуг хоорайга өөренир силер. Школаӊар чанында улуг орук бар. Улуг – биче машиналар дун – хун дивейн шуужуп эртип турар. Орукту эртерде, кичээнгейлиг болуӊар!

Орукта чадак кижилер эртер черлерде орук демдектири бар . «Орукту чадак кижилер эртер» - деп билип алырда, бирээде: ак –кара кылдыр узудыр шыйып каан черлеп эртер; ийиде: светофор деп чырып турар медээчи бар. Светофорнуӊ өӊнери: кызыл, ногаан, сарыг. Кызыл өӊ чырып келирге – туруӊар дээн, ногаан медээчи чырып турда – эртиӊер дээн, сарыг өӊ – кичээнгейлиг, белеткен дээн. Ам мээӊ чугаалап тайылбырлаан чүүлдеримни сактып, билип алдыӊар бе?

- ийе! –деп дөрт эжешкилер бир үн – биле харыылааннар.

Ол хүн – даа ынчап эрткен.

Эртенинде эжешкилер школаже ыры – шоорулуг, каткы – хөглүг чорупканнар.

Школа чанынга келгеш шупту оруктк эртип бар чытканнар, орук ортузу четпейн бар чорда, кончуг-даа улуг машиналар оон – моон келеген –не. Шупту корткаш, шимчээр – даа харык чок орук ортузунга бөлдүнчү берген, сириӊейжип, ыглажып турганнар.

Ол аразында Ховаган угбазы эжешкилерни көрүп кааш, оларны оруктан чедип алгаш эртирип каан.

Кымыскаяк тургаш:

- Четтирдивис ховаган угбай! Дүүн силернин биске тайылбырлааныӊар орук дүрүмнерин кичээнгей чок дыӊнап алган – дыр бис. Ам черле орукту кичээнгейлиг светофор деп медээчиниӊ дузазы – биле болгаш чүгле ол кижилер кылаштап эртер черлеп эртер бис – деп, ыглавышаан чугаалаан.

Эремчик, доос – кара, шартылаа олар шупту баштарын согаӊнадып:

- бистер база буруулуг бис! Мооӊ сонгаар улуг улустуӊ чугаазын, чагыг – сөзүн дыӊнап кичээнгейлиг боор бис!

Урурлар! Орукту эртерде орук демдектерин билири чугула. Оваарымчалдыг болуӊар!